
MØTEREFERAT 
 
	Møtested: 
	Ve skole, personalrom
	 Møtedato: 
	08.09.2026 
	

	Møteleder: 
	Maren H. Øvsthus
	  Tid: 
	18.00  
	

	Referent:              
	Maren H. Øvsthus
	
	
	


Til stede:     Heidi Gorsaas (sosiallærer)
                     15stk., alle trinn var representert.



Referat fra FAU-møte 08.09.2026.
 	
Saksnr.: 
 
1/26-27	Velkommen og kort presentasjon. 
	På skolens nettsider ligger dato for alle planlagte FAU-møter ut året. Finnes under Skoledemokratiet -> FAU i menyen. 
	
	Maren H. Øvsthus er leder og Tanita Stedjan Sørbø nestleder for FAU dette skoleåret.
Vi gjennomførte en kort presentasjonsrunde av alle oppmøtte.
 
2/26-27	Trafikkutvalget – Informasjon.
BROOM-BROOM gjør en svært viktig jobb for å holde barna våre trygge langs skoleveien. De høster ros hos mange ulike etater og organisasjoner, og Kristiansand Kommune er stolte av det som utrettes rundt skolen vår. 

Astri og Lena informerte om deres arbeid og aktuelle saker.

Utvalget består av Lena Juel (leder), Anette Normann Hagen og Astri Hovet. 
De ønsker 2 representanter i utvalget som er engasjerte i barnas trafikksikkerhet. Det er ikke mye jobb, da det allerede foreligger årshjul, maler og kontaktpersoner.

Utvalget tar gjerne imot saker og innspill fra foreldre enten direkte til utvalgsleder eller via trinnets FAU.

BB Vinter arrangeres rundt vinterferien og BB Høst rundt skolestart. 
Elever, foreldre og besteforeldre bidrar til trafikkopplæring blant elevene på busstoppene og bussen, og det informeres om kjøremønsteret i Hjertesonen.
Det arrangeres BB-dag for elevene hver vår, og det er alltid en suksess hos barna. I vår ble det en god gjennomføring, på tross av at datoen måtte flyttes.

Det har fungert bra med kjøremønster ved drop-off i Hjertesonen i år.
Fortsett slik, og informer besteforeldre eller andre som også kjører barna iblant.

Småtrinnet må påminnes sikker oppførsel på busstoppene!
Ta en alvorsprat med barna hjemme om hvorfor vi har regler i trafikken, da det er observert flere livsfarlige situasjoner.
- Barna står i tette klynger og for nærme bussen som kommer. Det skal lite til før en av dem snubler for nærme, og de store hjulene er svært farlige. 
- Minn dem på bussens blindsone. De yngste løper langs bussen, og er for nærme bussen når den ankommer.
- Inne i bussen må de finne første ledige plass og ta på setebeltet raskt. Nå er det mye uro og bytting av plasser. 

Mellom- og ungdomstrinnet trenger også en prat hjemme om trafikksikkerhet:
- Mange bruker mobilen på skoleveien og busstoppet. De rapporteres om at de ikke følger godt nok med på andre trafikanter og bussen. De må se opp, og holde god nok avstand til bussen.

Foreldre som har barn med el-sparkesykkel må snakke om:
- Bruk alltid hjelm!
- Kun én på sparkesykkelen (Det er observert flere ganger at elever har en passasjer, spesielt fra skolen ned til busstoppet. Passasjeren har heller ikke hjelm).
- Sakk farten mer ved skolen.
- Sakk farten mer ved forbikjøring av andre langs skoleveien.
- Ikke se på mobilen imens du kjører!
Det kommer snart en ny regel ift. El-sparkesykler i Hjertesonen, da sonen skal være fri for motoriserte kjøretøy. Mulige løsninger er at el-sparkesyklene ved bilparkeringen der syklene stod før, eller at man må gå av el-sparkesykkelen og trille den gjennom Hjertesonen. 

Det er foreløpig ikke mulig å få flere parkeringsplasser, men dette vil bedre seg når ungdomstrinnet flytter. Det anbefales å komme litt tidligere på morgenen for å få parkering.

Nullvisjonen og Trygg Trafikk ønsker at barna ikke skal sykle alene til skolen før fra 4. trinn. Det ble foreslått å gjeninnføre «sykkel-lappen». Utvalget vurderer dette.
Det ble spurt om rutiner rundt innrapportering av ulykker langs skoleveien, men utvalget har ikke egne rutiner for dette, og det henvises videre til skolen. 

FAU-representantene informerer videre på trinnene:
- Trafikkutvalgets virke, ønsket om flere medlemmer og at saker kan sendes dem.
- Be foreldrene snakke med barna om sikkerhetspunktene over.
- Følg gjerne BROOM-BROOMs Facebook-side.

3/26-27	Foreldrenettverk 
	Sosiallærer, Heidi Grosaaas, holdt en presentasjon om foreldrenettverk.

Foreldregruppen er den største gruppen på skolen, og at vårt engasjement betyr utrolig mye.
Foreldrenettverk holdes på 1.-10. trinn, og jo tidligere man kommer i gang, jo bedre blir samarbeidet. Det er forskningsbasert at foreldrenettverk skaper et bedre klassemiljø for barna, og elevombudet i kommunen snakker varmt om hvor viktig foreldrenettverk er for å forebygge mobbing. 

Det kom inn tips fra salen om å øke oppmøtet på foreldrenettverk, ved å kalle inn til foreldrenettverksmøte på samme dag som foreldremøtene med lærerne høst og vår. Oppstart 5 min etter foreldremøtet. 
Det kom også inn tips om å sette datoene for resten av året, allerede i første foreldremøte på høsten.

FAU-representantene har fått en innføring i foreldrenettverk, og tar med seg viktigheten av dette tilbake til trinnene. Sjekk om det er valgt foreldrenettverksansvarlige/ ordstyrere på trinnet. Det er lurt å være to til oppgaven. Dette kan gjerne være noen andre enn FAU-representantene, og det kan gjerne rulleres årlig. Det er anbefalt å ha minst to foreldrenettverk per skoleår.

 4/26-27	Taushetserklæring.
FAU-leder informerte om taushetsplikten.
Alle FAU-medlemmer er underlagt taushetsplikt etter forvaltningslovens §13. Dette betyr at man plikter å hindre at andre får kjennskap til opplysninger om noens personlige forhold (elever, foreldre eller ansatte) som man får kjennskap til ved at man er FAU-representant.
Taushetsplikten slutter ikke når vervet slutter for de saker som ble tatt opp i FAU.
Som hovedregel skal ikke FAU behandle saker som gjelder enkeltelever, -foresatte eller -ansatte. FAU er et forum for saker av generell og prinsipiell karakter.
Taushetsplikten gjelder også ansatte på skolen, SU, utvalg, klassekontakter, foreldre i komitéer/ leir/ turer etc. 

Alle oppmøtte signerte taushetserklæringen. 
FAU-leder formidler dette videre til skolen, og følger opp at resten av FAU-representantene får signert taushetserklæringen ved første mulighet.
	 
5/26-27	Skoleregler.
Kristiansand kommune har en egen forskrift med skoleregler. Ve skole har tatt initiativ til et sett med nye skoleregler for skolen vår, med presiseringer og tillegg som passer oss.
Skolereglene er sendt på høring til FAU og elevrådet. 
Vi gikk gjennom skolereglene sammen på møtet, og dette ga noen mindre innspill og spørsmål.

FAU vedtok å støtte de nye skolereglene.
FAU-leder tar med innspillene og spørsmålene til rektor.

6/26-27	Klesboden.
FAU-leder informerer om Klesboden og ny ordning for gjenglemte klær. 
Det er FAU-leder som er ansvarlig for Klesboden. 

Klesboden er åpen mandager fra kl. 18-19, og betjenes av trinnene på rundgang.
9. trinn stiller med frivillige nå i september. 10. trinn stiller i oktober. Deretter starter vi med 1. trinn igjen og så videre.
Alt i Klesboden er gratis, og man trenger ikke levere klær for å hente klær. 
Klesboden er for alle. Barn vokser raskt, så ombruk er bra både for miljøet og lommeboken.

Gjenglemte klær henges i et rom i kjelleren, der Klesboden var før.
Man kan låne nøkkel i administrasjonen på skolen, om man vil lete etter gjenglemte eiendeler i kjelleren.
Én gang per semester blir det ryddet ut derfra, og klærne blir donert til Klesboden.
Foreldre og elever får gjentatte påminnelser om å se etter gjenglemte klær og eiendeler, med ekstra påminnelser før sommerferien og juleferien. Det nye tiltaket er bra for miljøet, og rydder opp i mengdene med etterlatte klær på skolen.

Klesboden har sendt ut påminnelse om åpningstidene i Visma hver mandag.
Det kom inn forslag på om vi kan ha Klesboden som et av valgene man kan abonnere på via skolens hjemmeside. Det er mange som ikke ønsker å motta påminnelsen, og den ser ut til å ha begrenset effekt på oppmøtet.

FAU-representantene informerer på trinnet om Klesboden, gjenglemte klær og ordningen med at betjeningen av Klesboden går på rundgang mellom trinnene.
FAU-leder sjekker videre i muligheten for å legge ut info om Klesboden på nettsiden og i andre kanaler.

7-26-27	Status på dokumentet om foreldremedvirkning på Ve skole.
I fjor ble det laget en veileder for foreldremedvirkning på Ve skole, med informasjon om FAU-representant/ klassekontakt roller, utvalg mm.
Denne ble vedtatt på det siste FAU-møtet før sommeren med små endringer i dokumentet.
Maren har skrevet veilederen, men ikke korrigert endringene enda.

Det ble også foreslått og diskutert på forrige FAU-møte, at det burde lages to dokumenter. Veilederen kan være et oppslagsverk som går i dybden, og så kan vi opprette et ekstra dokument med kort info om hvert emne. Sistnevnte kan brukes for å informere foresatte på foreldremøter om de forskjellige rollene de kan ha i skoledemokratiet.

Maren skal ferdigstille veilederen før neste FAU-møte. 
Det var ingen som meldte interesse for å lage den korte versjonen nå, så den jobber Maren videre med etter veilederen er ferdig.

8/26-27	Storforeldremøte.
Det ble i fjor bestemt å avholde et storforeldremøte (1.-10. trinn) om nettvett og skjermbruk.
Det var først planlagt å gjennomføre dette våren 26, men det rakk vi ikke grunnet finansiering.

Det finnes mange muligheter både for foredragsholdere og finansiering, og dette må vi jobbe videre med i år.

FAU-leder ønsker forslag til innhold, foredragsholdere og finansiering. 
Vi må opprette en komité i FAU, som får ansvar for å planlegge og gjennomføre storforeldremøtet med støtte fra resten. Komitéen settes senest på neste FAU-møte.

9/26-27	Eventuelt.
Det kom inn forslag om å diskutere det at noen lærere premierer barna med godteri.
Dette kom opp i forbindelse med skoleregelen om at barna ikke kan ha med eller spise godteri på skolen.
Det ønskes tatt opp i FAU fordi det for noen barn oppleves urettferdig, og fordi noen foreldre ønsker at skolen går foran med et godt eksempel.
Vi ble enige om å ta dette opp i neste FAU-møte.

Det kom inn spørsmål om det er mulig å forby elsparkesykler på skolen.
Trafikkutvalget informerte om reglene rundt dette.
Det ble snakket om at skolebakken oppleves som en sikkerhetsrisiko. Dette pga mange barn på én gang i et smalt G/S-felt, ut-/innkjørsler fra private eiendommer, trafikkregler som ikke blir fulgt og både gående, syklende og elsparkesykler/elsykler på samme fortau.
Det var generelt stort engasjement barnas sikkerhet på skoleveien, med særlig fokus elsparkesykler og på området nærmest skolen og ned til busstoppet.
Trafikkutvalget og FAU-leder kan prøve å samle de tilbakemeldingene vi har, og vurdere om det skal opp i en egen sak på neste FAU-møte.






Maren H. Øvsthus
FAU-leder

